Komplimente vir uitstekende diens | Netwerk24
Komplimente vir uitstekende diens
Daar word altyd oor swak diens gekla en ’n mens kry min komplimente vir goeie diens. Ek wil graag die Stad Kaapstad se rioolwerke-afdeling gelukwens met uitstekende diens. Ek het Woensdagmiddag 21 Junie gerapporteer dat daar ’n drein is wat oorloop en dat die rioolwater by ons motoroprit opdam.
Groot was my verbasing toe die werkers Donderdagoggend vroeg hier was om die probleem op te los. Dankie aan die werkers vir flinke en goeie diens.
Ek wil ook vir Barons Bellville en veral vir Melanie Engelbrecht en Jaco Baard dankie sê vir hul uitstekende diens. Julle is tops.
Alida Cronje Proteahoogte Sjokoladekoek met brandewynstroop
JY LEES NOU Sjokoladekoek met brandewynstroop
Hierdie donker, klam en stroopdeurdrenkte koek word net lekkerder hoe langer dit staan.
Ek sit dit maklik ook as nagereg voor met ’n skeppie goeie vanielje- of koffieroomys daarby.
¦ 250 ml koekmeel
¦ 60 ml kakao
¦ 2 ml sout
¦ 125 ml kookwater
¦ 125 ml olie
¦ 4 eiers, geskei
¦ 180 ml ingedampte melk
¦ 125 ml suiker
¦ 60 ml brandewyn
¦ 80 g donker- of melksjokolade, gekap
¦ 80 ml ingedampte melk
Voorverhit die oond tot 180°C en smeer ’n ringkoekpan van 25 cm met olie.
Sif die meel en kakao en meng met suiker, sout en bakpoeier. Klits die kookwater en olie saam. Skei die eiers. Voeg die eiergele by die olie-en-watermengsel en klits goed. Hou die eierwitte eenkant.
Voeg die vloeistofmengsel by die droë bestanddele en meng deur. Klits die eierwitte tot stywe punte vorm en vou by die beslag in. Skep in die pan en bak vir 25-30 minute tot deurgaar.
Terwyl die koek bak, verhit die ingedampte melk en suiker tot kookpunt. Roer die brandewyn by, laat een keer vinnig opkook en verwyder van die hitte. Sodra die koek uit die oond kom, prik gaatjies daarin en giet die warm stroop oor. (Dit sal lyk asof die stroop te veel is, maar alles sal intrek.)
Laat die koek afkoel en keer uit. Smelt die sjokolade en ingedampte melk saam tot glad en smeer oor die koek. Versier met vars kersies of sjokoladekrulle. Lewer 1 middelslagkoek.